b'\n_START_ARTICLE_\nXiquets de Valls\n_START_PARAGRAPH_\nXiquets de Valls \xc3\xa9s la denominaci\xc3\xb3 que tradicionalment reben les colles castelleres de Valls, i per extensi\xc3\xb3 tamb\xc3\xa9 \xc3\xa9s un sin\xc3\xb2nim en des\xc3\xbas de l\'activitat de fer castells.\n_START_SECTION_\nHist\xc3\xb2ria\n_START_PARAGRAPH_\nCom a origen dels castells al segle XVIII, Valls ha exportat la seva denominaci\xc3\xb3 arreu del m\xc3\xb3n casteller, at\xc3\xa8s que durant molts anys les colles vallenques van ser les \xc3\xbaniques del panorama casteller. Aix\xc3\xad, els Xiquets de Valls, altrament dit castellers, s\'organitzaven en dues colles, sovint confrontades: Pagesos/Menestrals, Colla d\'en Salvador/Colla del Pep, Colla de la Muixerra/Colla del Roser, Colla Vella/Colla Nova, Colla Vella/Colla Joves._NEWLINE_A partir del darrer ter\xc3\xa7 del segle XIX, les colles vallenques sempre han incl\xc3\xb2s el terme "Xiquets de Valls" en el nom oficial de les colles, provocant que l\'expressi\xc3\xb3 hagi anat perdent el significat gen\xc3\xa8ric de "castellers", molt menys habitual al segle XVIII. Tanmateix, el concurs de castells de Vilafranca 1935 encara reb\xc3\xa9 el nom oficial de "Concurs de Xiquets", en lloc de "Concurs de castells".'